Diari Oficial de la Generalitat Valenciana


Sumari del DOGV 5953, del 12-02-2009 (2009/1381)

RESOLUCIÓ de 2 de febrer de 2009, del director territorial de Castelló, de la Conselleria d'Agricultura, Pesca i Alimentació, per la qual es resolen les al·legacions i les sol·licituds de modificació dels recintes SIGPAC, del 9632-JJY-P-IS-91222 al 9524-YWJ-F-4818036.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5953

Data del DOGV
:   12-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/1381


Data del document
:   02-02-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 2 de febrer de 2009, del director territorial de Castelló, de la Conselleria d'Agricultura, Pesca i Alimentació, per la qual es resolen les al·legacions i les sol·licituds de modificació dels recintes SIGPAC, del 7936-TEG-U-ZS-74480 al 0037-WNE-Q-8495103. [2009/1381]  
Vist el Reglament (CE) número 1782/2003, de 29 de setembre de 2003, del Consell, pel qual s'establixen les disposicions comunes aplicables als règims d'ajuda directa en el marc de la política agrícola comuna, i s'instauren determinats règims d'ajuda als agricultors.   
Vist el Reglament (CE) número 796/2004, de 21 d'abril, de la Comissió, pel qual s'establixen disposicions d'aplicació de la condicionalitat, modulació i sistema integrat de gestió i control (SIGC) previstos en el Reglament (CE) número 1782/2003.   
Vist l'article 6.1 b del Reial Decret 2128/2004, de 29 d'octubre, pel qual es regula el Sistema d'Informació Geogràfica de Parcel·les Agrícoles, en virtut del qual les comunitats autònomes són les responsables de l'explotació i el manteniment del SIGPAC en el seu territori, i han d'establir, a este efecte, les mesures adequades per a atendre i resoldre les al·legacions que es puguen plantejar per part dels productors sobre el seu contingut.   
Vist l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en virtut del qual les administracions públiques podran, així mateix, rectificar en qualsevol moment, d'ofici o a instàncies dels interessats, els errors materials de fet o aritmètics existents en un acte.   
Vistes les al·legacions i les sol·licituds de modificació dels recintes SIGPAC, presentades pels interessats o l'informe de modificació d'ofici realitzat pel tècnic competent i referents als expedients que s'indiquen en l'annex d'esta resolució, i vista la proposta tècnica de data 2 de febrer de 2009, d'acord amb les atribucions concedides en l'Orde de 5 d'octubre de 2005, de la Conselleria d'Agricultura, Pesca i Alimentació, per la qual s'atribuïxen a les direccions territorials de la Conselleria les funcions d'explotació i manteniment del Sistema d'Informació Geogràfica de Parcel·les Agrícoles (DOGV número 5111, de data 10.10.2005), resolc:  
Primer   
Les sol·licituds de modificació dels recintes SIGPAC que es detallen en l'annex d'esta resolució, que comença per 3478-XBV-X-RP-35963, amb DNI número 65741909Z, i finalitza per 6170-CQO-D-7451929, amb DNI número 79778711K, en el sentit que es conté en l'esmentat annex.   
Segon   
Esta resolució no posa fi a la via administrativa i contra esta es pot interposar en el termini d'un mes, des de la notificació, recurs d'alçada davant del subsecretari, de conformitat amb allò que es disposa en els articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Castelló de la Plana, 2 de febrer de 2009.- El director territorial de Castelló: Francisco Quintana Safont.  
